Nóg beurtkrag vandag(Argieffoto) Eskom het aangekondig dat fase 2-beurtkrag van Donderdag 09:00 geld. Beurtkrag is Woensdag omstreeks 22:00 opgeskort, maar word vroegoggend weer in werking gestel, het die kragvoorsiener gesê. Dit sal na verwagting tot 23:00 geld. “Dit word in ŉ veilige en beheerde omgewing gedoen om die stelsel stabiel te hou,” het Eskom gesê. Pres. Cyril Ramaphosa het Woensdag gesê afgesien van die kragvoorsiener se talle ánder uitdagings, het beweerde sabotasie ŉ verdere bydrae tot die kragvoorsiener se magdom probleme gelewer. Die president het gevra dat ŉ ondersoek hierna so gou moontlik afgehandel word.